《立春日有感》
宋代·陈棣

剪彩漫添怀抱恶，簪花空映鬓毛秋。
流年旧事陈刍狗，佳节新春报土牛。
里社浮沉贫可忍，身名坎壈老宜休。
天高难问平生意，已矣冥心任去留。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。